इतनी बड़ी सेक्‍योरिटी प्रॉब्‍लम का पता चलते ही Intel से लेकर ARM कंपनियों तक सकते में आ गए हैं। आनन फानन में विंडोज बनाने वाले कंपनी माइक्रोसॉफ्ट और गूगल ने इस Bug से निपटने के लिए अपडेट Patch जारी कर दिए हैं। कंपनियो का कहना है कि ऑपरेटिंग सिस्‍टम से जुड़े इन पैच को अपने सिस्‍टम या स्‍मार्टफोन में अपडेट करने से हैकिंग या वायरस के खतरे से बचा जा सकता है। गूगल सिक्योरिटी ब्लॉग ने भी कंप्‍यूटर की दुनिया की शायद सबसे बड़ी इस प्रॉब्‍लम को लेकर कहा है कि कंप्‍यूटर चिप और प्रोसेसर की इस खामी के चलते इंटरनेट से जुड़े किसी भी फोन या कंप्‍यूटर पर हैकर्स अपना कंट्रोल कर सकते हैं। इसलिए सभी यूजर्स को एलर्ट रहने की जरूरत है।